Стефан Митровић (фудбалер, 1990)
Стефан Митровић (Београд, 22. мај 1990) је српски фудбалер који игра на позицији одбрамбеног играча. Тренутно наступа за Хетафе.

Каријера 
Прошао је фудбалску школу београдског Рада. Са Бањице је отишао у словачку Петржалку, а затим наставио у Збројовки из Брна. У Чешкој се задржао једну сезону и у јулу 2011. дошао на пробу у Партизан. Међутим, тадашњи тренер првака Србије Александар Станојевић није био импресиониран, па је потписао за Металац.

После 22 утакмице за тим из Горњег Милановца пронашао је ангажман у Кортрајку, где му је једна добра сезона (22 мечева и три гола) била довољна да заслужи позив Бенфике.

У јулу 2014. је постао нови играч немачког Фрајбурга, а бундеслигаш је лисабонској Бенфики исплатио 1,8 милиона евра. После лоше сезоне у Фрајбургу и испадања клуба из Бундеслиге,  вратио се поново у Белгију на једногодишњу позајмицу у редове шампиона те земље, Гента, уз могућност да клуб купи његов уговор наредног лета. Гент је у марту 2016. откупио уговор и Митровић је остао у клубу. 

У јуну 2018. године је потписао четворогодишњи уговор са Стразбуром. Са овим клубом је у марту наредне године освојио Лига куп Француске. Провео је три сезоне у Стразбуру, носио је и капитенску траку, а наступио је на укупно 89 утакмица у француској Лиги 1. У јулу 2021. је потписао трогодишњи уговор са шпанским Хетафеом.

Репрезентација 
За најбољу репрезентацију Србије дебитовао је 31. маја 2014. против Панаме (1:1) у Чикагу, у оквиру турнеје по САД.

Остаће упамћен због тога што је на прекинутом дуелу са Албанијом скинуо заставу такозване „Велике Албаније” са дрона који је летео изнад терена на стадиону Партизана.

Трофеји 
Стразбур
 Лига куп Француске (1) : 2018/19.

Референце

Спољашње везе 

 
 
 

Рођени 1990.
Спортисти из Београда
Српски фудбалери
Српски фудбалски репрезентативци
Фудбалери Металца Горњег Милановца
Фудбалери Реал Ваљадолида
Фудбалери Фрајбурга
Фудбалери Гента
Фудбалери Стразбура
Фудбалери Хетафеа
Фудбалери Суперлиге Србије
Фудбалери Ла лиге
Фудбалери Бундеслиге
Фудбалери Прве лиге Француске
Фудбалери на Светском првенству 2022.